Odense Adresse-Contoirs Efterretninger, 1841-06-25
Odense. Den 17d. holdt det patriotiske Selskab sit 2det Qvartalsmøde. 4 nye Medlemmer optoges. Formanden (Biskop Faber) gjorde Selskabet bekjendt med hvad der siden sidste Møde var foranstaltet til Udførelsen af de dengang tagne Beslutninger. Den i Odense etablerede Shawlsfabrication havde allerede tidligere vundet Selskabets Opmærksomhed, og da den Committee, som i denne Henseende var nedsat, nu i dette Møde afgav en anbefalende Erklæring over Sagen, besluttede Selskabet at fremhielpe denne Jndustrie ved et rentefrit Laan af 500 Rbd., for hvis rigtige Tilbagebetaling i visse Terminer der stilles deels Pant, deels Caution. Derimod fandt Selskabet ikke tilstrækkelig Anledning til at bevilge en Ansøgning om Understøttelse til Fabricationen af Legetøi og til sammes Afsætning, ligesom en gjentaget Ansøgning om Laan, til et Garveries Udvidelse, ikke kunde bevilges. Den fra Kjøbmand Friese ved Vordingborg forskrevne Korntørrings=Maskine toges i Øiesyn af de mødte Selskabets Medlemmer. Det var blevet foranstaltet, at noget Byg strax - i disses Overværelse blev tørret, hvilket Forsøg faldt ud til de Tilstedeværendes Tilfredshed, og bevilgede des Hr. Møller Demants Begjering om at tage Maskinen for det første ud til Dalum Mølle og at drage Omsorg for, at den blev bekjendt for Landmændene der i Omegnen. Forøvrigt er det Selskabets Hensigt med denne Maskines Anskaffelse, at gjøre den bekjendt for Landmænd i Stiftet, ved at lade den opstille hist og her hos Selskabets egne Medlemmer. For at bestemme den nødvendige Orden i saa Henseende var en Committee bleven nedsat, som afgav sin Betænkning i dette Møde. Selskabet besluttede, at Enhver i Selskabet, som ønsker Maskinen tillaans, i den Henseende maa henvende sig med skriftlig Begjering til een af Formændene, disse afgjøre ved Lodtrækning, til hvilket Sted Maskinen første Gang sendes; have Flere paa samme Egn forlangt Maskinen tillaans, medsendes en Liste over Reqvirenterne, hvilke da blive at opfordre til ved fælleds Aftale at bestemme den Orden, i hvilken den skal circulere mellem disse. Selskabets Formænd bestemme, hvorlænge den maa beholdes paa eet Sted, hvilket dog aldrig maa overstige 4 Uger; Eftermanden i Rækken af Reqvirenterne afhenter den fra Formanden. Forsømmer han dette i 8 Dage, har han den Gang tabt sin Ret til dens Benyttelse. Enhver som modtager Maskinen, bør strax ved Sogne- og Kirkestevne lade bekjendtgjøre i Omegnen dens Ankomst, og anmode Alle om at tage den i Øiesyn. Det Ønskeligste vil være, at Sogne eller Byer kunde forene sig om at anskaffe Maskinen og bygge et Skuur til samme, hvor da Enhver efter Tour kunde henføre det Korn, som ønskes tørret. Regler for Maskinens Benyttelse følge med Maskinen. Hr. Kleinsmed Rasmussen i Graabrødre Stræde i Odense kjender Maskinens Jndretning og vil – naar det ønskes yde sin Assistence med dens Opreisning, Nedtagelse &c., mod billig Godtgjørelse. Den kan transporteres paa en Vogn, som er rummelig, f. Ex. en Høstvogn, og bør den selvfølgeligen indpakkes, med Foder og fornøden Omhu anvendes, at ingen Deel forkommer eller tager Skade. Formanden tilkjendegav, at der fra endeel af Selskabets Medlemmer var indkommen Begjering om Hørfrø. Det forlangte Qvantum var blevet forskrevet fra Riga. Et Tilbud gjennem Hr. Mægler Maar, om at forskaffe Frøet mod billig Fragt ført fra Riga directe til Odense, blev fremlagt, og yderligere Correspondence i den Henseende indledet. forrige Møde var blevet fremlagt et Forslag til at oprette Filialselskaber omkring i Stiftet, gjennem hvilket det patriotiske Selskab kunde udstrække sin Virksomhed i en videre Kreds, og fra hvilke mangen gavnlig Oplysning og Meddelelse kunde komme Selskabets Øiemed og Virken, tilgode. Den Committee, som til denne Sags Drøftning var bleven nedsat, afgav sin motiverede Betænkning, som gav Anledning til flere interessante Discussioner, hvis Resultat blev, at Selskabet vil ved en offentlig Opfordring indbyde til Oprettelsen af mindre Landboforeninger rundt omkring i Stiftet. Da denne Opfordring snart vil udgaae, saa forbigaaes her den fattede Beslutnings specielle Deele.